**Boldog Község Önkormányzat Képviselő-testületének**

**5/2017.(II.24.)**

**Önkormányzati Rendelete**

 **a helyi adókról szóló 8/2015.(XI.27.) önkormányzati rendelet módosításáról**

Boldog Község Önkormányzat Képviselő-testülete Magyarország Alaptörvénye 32. cikkének (2) bekezdésében, valamint a helyi adókról szóló 1990. évi C. törvény 1.§. (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13.§.(1) bekezdés 13. pontjában meghatározott feladatkörében eljárva a helyi adókról szóló 8/2015. (XI.27.) önkormányzati rendelet módosításáról a következőket rendeli el.

**1.§.** Boldog község Önkormányzata Képviselő-testületének 8/2015.(XI.27.) önkormányzati rendelete (továbbiakban R.) 1.§-a a következő bekezdéssel egészül ki:

 **„(3) idegenforgalmi adó”**

**2.§.** A R. 4. pontja helyébe a következő lép:

 **„4. Idegenforgalmi adó**

 6.§. Az adó alapja a megkezdett vendégéjszakák száma.

 7.§. Az idegenforgalmi adó mértéke személyenként és vendégéjszakánként 200.-Ft.

 8.§. Az adóbeszedésre kötelezetteket a tevékenység megkezdésétől számított 15 napon

 belül bejelentési kötelezettség terheli, amit írásban kell megtenni az önkormányzat

 adóhatóságához.”

**3.§. A R. 4. pontja 5. ponttá változik.**

**4.§.** Ez a rendelet 2017. április 01-jén lép hatályba.

Boldog, 2017. február 23.

Laczkó Roland sk. Katonáné Fülöp Gabriella sk.

 polgármester jegyző